**KONZORCIUMI EGYÜTTMŰKÖDÉSI MEGÁLLAPODÁS**

**Rövid Ellátási Láncok (REL) együttműködés létrehozására, és**

**támogatásban részesített művelet megvalósítására**

 **1. Preambulum**

A \_\_\_\_\_\_\_\_\_\_\_\_\_\_\_\_\_\_\_\_ konzorcium (a továbbiakban: Konzorcium) a KAP Stratégiai Terv

KAP-RD49-1-25 kódszámú, Rövid Ellátási Láncok fejlesztése című felhívására (a továbbiakban: Felhívás)\_\_\_\_\_\_\_\_\_\_\_\_\_\_\_\_\_\_\_\_ azonosító számon támogatási kérelmet nyújtott be, amelyet a Nemzeti Irányító Hatóság (a továbbiakban: Támogató) a \_\_\_\_\_\_\_\_\_\_\_\_\_\_\_\_\_\_\_\_ kelt, \_\_\_\_\_\_\_\_\_\_\_\_\_\_\_\_\_\_\_\_iktatószámú támogatási döntés szerint támogatásban részesített.

A Konzorcium által megvalósítandó \_\_\_\_\_\_\_\_\_\_\_\_\_\_\_\_\_\_\_\_ iratazonosító számú támogatási okiratban jóváhagyott művelet (továbbiakban Művelet) címe: \_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_

A Művelet megvalósítására a Konzorcium tagjai az alábbi konzorciumi együttműködési megállapodást (a továbbiakban: Megállapodás) kötik:

**2. Szerződő felek**

A Konzorcium alább felsorolt tagjai (a továbbiakban: Tagok/Tag) kijelentik, hogy jelen megállapodás aláírásával Rövid Ellátási Láncok (REL) együttműködést hoznak létre a Művelet megvalósítása céljából:

|  |  |
| --- | --- |
| **Konzorciumi tag neve**: |  |
| Levelezési cím / Lakóhely címe: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám / Adóazonosító jel: |  |
| Aláírásra jogosult képviselője, ha releváns: |  |
| Számlavezető hitelintézet neve: |  |
| Számlaszám: |  |

|  |  |
| --- | --- |
| **Konzorciumi tag neve**:: |  |
| Levelezési cím / Lakóhely címe: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám / Adóazonosító jel:: |  |
| Aláírásra jogosult képviselője, ha releváns:: |  |
| Számlavezető hitelintézet neve: |  |
| Számlaszám: |  |

|  |  |
| --- | --- |
| **Konzorciumi tag neve**: |  |
| Levelezési cím / Lakóhely címe: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám / Adóazonosító jel:: |  |
| Aláírásra jogosult képviselője, ha releváns: |  |
| Számlavezető hitelintézet neve: |  |
| Számlaszám: |  |

|  |  |
| --- | --- |
| **Konzorciumi tag neve**: |  |
| Levelezési cím / Lakóhely címe: |  |
| Székhely: |  |
| Azonosító szám (törzs-szám/cégjegyzékszám): |  |
| Adószám / Adóazonosító jel:: |  |
| Aláírásra jogosult képviselője, ha releváns: |  |
| Számlavezető hitelintézet neve: |  |
| Számlaszám: |  |

A Tagok maguk közül a \_\_\_\_\_\_\_\_\_\_\_\_\_\_\_\_\_\_\_ –án kelt „Konzorciumi együttműködési megállapodás támogatási kérelem benyújtására” című dokumentum alapján a \_\_\_\_\_\_\_\_\_\_\_\_\_\_\_\_\_\_\_Tagot választották a Konzorcium vezetőjévé (a továbbiakban: Konzorciumvezető). A Konzorciumvezető személyét a Tagok jelen Konzorciumi Együttműködési Megállapodással megerősítik.

A Konzorciumvezető a Művelet megvalósítása, valamint a Konzorcium fenntartása és megfelelő működtetése érdekében koordinálja a Konzorcium működését.

**3. A Tagok jogai és kötelezettségei**

3.1. A Megállapodás aláírásával a Tagok kijelentik, hogy a Támogató által a Konzorciumvezető részére megküldött támogatási okirat rendelkezéseit és annak mellékleteit ismerik, azt magukra nézve kötelezőnek ismerik el, továbbá tudomásul veszik, hogy az abban foglalt kötelezettségek minden Tagra nézve kötelező érvényűek.

A Megállapodás aláírása kifejezi továbbá a Tagok azon szándékát is, hogy a Művelet befejezését követően a Műveletben meghatározott célok megvalósítása érdekében a támogatási kérelemben és a támogatási okiratban foglaltaknak megfelelően a fenntartási időszakban is együttműködnek, és az addig elért eredmények további folyamatos fenntartását saját anyagi eszközeikkel biztosítják.

A Tagok a Megállapodás aláírásával a Polgári Törvénykönyvről szóló 2013. évi V. törvény 6:11. §-a és 6:15. §-a alapján meghatalmazzák a Konzorciumvezetőt, hogy a támogatási okirat esetleges módosításait, valamint a kifizetési kérelmeket és azok részeként benyújtandó dokumentumokat nevükben és helyettük benyújtsa.

A tagok nevére szóló benyújtandó dokumentumokat a tagok kötelesek a Közös Agrárpolitikából és a nemzeti költségvetésből biztosított agrártámogatások felhasználásának rendjéről szóló 54/2023. (IX. 13.) AM rendelet (a továbbiakban: KAP Vhr.) 93. § -ában elírtaknak megfelelően megfelelően aláírni, illetve a jogszabályban meghatározott esetekben záradékolni.

Az előzőekben nem szereplő egyéb nyilatkozatok megtétele előtt a Konzorciumvezető biztosítja, hogy a Tagok a nyilatkozat tartalmát megismerjék és elfogadják olyan időben, hogy a nyilatkozatot a Támogató jogszabályban vagy támogatási okiratban meghatározott határidőben megkapja.

Ha a KAP Vhr. 78. § (1) bekezdése szerinti változás-bejelentést megalapozó körülmény merül fel, a Tagok kötelesek azt a Konzorciumvezetőnek jelezni, illetve egyeztetni egymással a bejelentést megelőzően.

A támogatási okiratban rögzített kötelezettségek a Művelet szintjén értendőek.

A Konzorciumvezető a Megállapodás aláírásával kötelezettséget vállal arra, hogy a támogató által módosított támogatási okirat kézhezvételét követő 5 munkanapon belül, azok másolati példányát megküldi a Tagoknak.

3.2. A Tagok a Művelet megvalósítása során kötelesek együttműködni, egymás, a jelen Megállapodásban, illetve a támogatási kérelemben vállalt kötelezettségeinek teljesítését elősegíteni, a teljesítéshez szükséges információt megadni.

A Konzorciumvezető kötelezi magát arra, hogy a Támogatónak, és a Művelet megvalósításának ellenőrzésére jogszabály és a támogatási okirat alapján jogosult szerveknek a Művelet megvalósításával kapcsolatos bármilyen közléséről a Tagokat tájékoztatja.

A Tagok kötelesek tájékoztatni a Konzorciumvezetőt, ha a Művelet keretében általuk vállalt tevékenység megvalósítása akadályba ütközik, meghiúsul, vagy késedelmet szenved, illetve bármely olyan körülményről, amely a Művelet megvalósítását befolyásolja.

A költségvetést érintő változások bejelentését, valamint az azt alátámasztó dokumentációt a tagonként meghatározott támogatási összegre vonatkozóan a Tag maga készíti el, és továbbítja a Konzorciumvezetőnek, aki – szükség esetén – a Műveletszintű dokumentumokon átvezeti a változást és benyújtja a Támogatónak, mellékelve a Tag által elkészített dokumentációt.

Amennyiben a Támogató a Művelettel kapcsolatban tájékoztatást kér a Konzorciumvezetőtől, a Konzorciumvezető felhívására a Tagok kötelesek a Művelet keretében általuk vállalt tevékenységről a megfelelő információt olyan határidőben megadni, hogy a Konzorciumvezető a Támogató által megszabott határidőben a kért tájékoztatást megadhassa.

3.3. A Művelet megvalósítása érdekében a Tagok az alábbi tevékenységek megvalósítását vállalják, a Műveletben foglalt tevékenységekkel, mérföldkövekkel, műszaki, szakmai tartalommal, illetve költségvetéssel összhangban:

|  |  |  |  |  |
| --- | --- | --- | --- | --- |
|  | Tag neve | Tevékenység | A tevékenységre jutó elszámolható költség összege | A tevékenységre jutó támogatás összege |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

A Tagok felelnek az általuk vállalt, jelen pontban részletezett feladatoknak az elvégzéséért.

3.4. Az egyes Tagok által a Művelet keretében elszámolható költség összegét, és az arra jutó támogatást a következő táblázat tartalmazza.

|  |  |  |  |
| --- | --- | --- | --- |
|  | Tag neve | Elszámolható költség | Támogatási összeg |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

3.5. A Tagok a Művelet megvalósításához az alábbi önrészt adják, amely összesen a Művelet elszámolható költségének\_\_\_\_\_\_\_\_\_%-át képezi, az alábbi megoszlásban:

|  |  |  |  |  |
| --- | --- | --- | --- | --- |
|  | Tag neve | önrész formája  | önrész összege | részesedése a Művelet elszámolható költségéhez képest (%) |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

3.6. A támogatás igényléséhez szükséges, a Művelet előrehaladásáról és eredményeiről szóló információkat is tartalmazó kifizetési kérelmeket, és a záró kifizetési kérelmet a Konzorcium nevében a Konzorciumvezető állítja össze, és küldi meg a Támogatónak.

A Tagok tudomásul veszik, hogy a kifizetési kérelemhez tartozó, általuk benyújtott elszámoló bizonylatokra jutó, a Támogató által jóváhagyott támogatást a Támogató közvetlenül utalja a 2. pontban megjelölt, és rögzített bankszámlákra.

A Támogató legfeljebb annak a támogatási mértéknek, illetve összegnek megfelelő támogatást utal a Tag részére, amelyet a Felhívás, illetve a támogatásról szóló döntés az adott Tag vonatkozásában maximálisan meghatározott.

Amennyiben az esedékes támogatás folyósítását megelőző ellenőrzés alapján megállapítható, hogy a Tagoknak lejárt esedékességű, meg nem fizetett köztartozása van, a Támogató az adott Tagra jutó támogatás folyósítását felfüggeszti.

Amennyiben a Támogató az intézkedésben való jogosulatlan részvétel jogkövetkezményeként a már kifizetett támogatás visszafizetését rendeli el, a Tag köteles a visszakövetelt összeget közvetlenül a Támogató részére visszafizetni, az erre irányuló felszólításában foglaltak szerint.

Ha nem állapítható meg, hogy az intézkedésben való jogosulatlan részvételben a Tagok milyen mértékben működtek közre, és a Tagok a visszafizetési kötelezettségüket a visszafizetési felszólításban meghatározott időpontig nem teljesítik, a támogató a követelése teljes összegét bármely Taggal szemben érvényesítheti.

3.7. A Konzorciumra vonatkozó szabályokat a KAP Vhr. 71. §-a, valamint az ÁLTALÁNOS ÚTMUTATÓ a 2023 - 2027-es programozási időszakban a KAP Stratégiai Terv alapján meghirdetett pályázati felhívásokhoz című dokumentum tartalmazza.

A Konzorcium fenntartása és megfelelő működtetése a Konzorciumvezető kötelezettsége, amelynek az elmulasztásából eredő károkért a Támogató irányában a Konzorciumvezető tartozik felelősséggel.

A Konzorcium fenntartása és megfelelő működtetése körében a Konzorciumvezető a támogatási okiratban meghatározott cél elérése érdekében összehangolja a Tagok tevékenységét és szervezi a konzorcium munkáját. Ez a rendelkezés nem érinti a Tagok jelen Megállapodás alapján vállalt kötelezettségeikért való egymással szemben fennálló felelősségét.

**4. Kapcsolattartás**

A Tagok a Megállapodás, valamint a művelet megvalósításának időtartamára kapcsolattartókat jelölnek ki. A kapcsolattartó nevéről, postacíméről, telefon és telefax-számáról, elektronikus levélcíméről a Tagok a jelen Megállapodás aláírását követően öt munkanapon belül tájékoztatják a Konzorciumvezetőt. A Konzorciumvezető a kapcsolattartók nevéről és elérhetőségéről tájékoztatja a Tagokat.

A kijelölt kapcsolattartók negyedévente legalább egy alkalommal szóbeli egyeztetést tartanak, amelyen megvitatják a Művelet megvalósításának előrehaladásával kapcsolatos teendőket. A szóbeli egyeztetést a Konzorciumvezető kijelölt kapcsolattartója hívja össze. A szóbeli egyeztetésről emlékeztetőt kell készíteni, amelyet a Konzorciumvezető kijelölt kapcsolattartója az egyeztetést követő öt munkanapon belül megküld a Tagok kijelölt kapcsolattartója részére. Az emlékeztetőt a Támogató bármikor kérheti.

**5. A Konzorcium képviselete**

A Konzorciumot a Támogató felé a Konzorciumvezető, más, harmadik személyek felé a Tagok eltérő megállapodása hiányában a Konzorciumvezető képviseli. Jogszabály alapján ellenőrzésre jogosult szervek felé a Tag törvényes képviselője a Tagot önállóan képviselheti. Az ellenőrzésről az érintett Tag köteles a Konzorciumvezetőt értesíteni, aki a Tag székhelyén vagy telephelyén lefolytatott helyszíni ellenőrzés során jelen lehet. Ha a Művelettel kapcsolatban harmadik személyek bármely Tagtól tájékoztatást kérnek, a Tag köteles erről előzetesen, a tájékoztatás megadása előtt értesíteni a Konzorciumvezetőt.

**6. A beszerzett eszközök és más dolgok tulajdonjoga, illetve egyéb jogok**

A támogatás felhasználásával a Művelet megvalósítása során beszerzett, illetve létrejövő dolgok és jogok feletti rendelkezés az alábbiak szerint kerül meghatározásra[[1]](#footnote-1):

………………..

**7. A tagság megszűnése, a tagok körének változása**

7.1. A Tag jelen Megállapodás aláírásával megerősíti, hogy a Művelet megvalósításában részt kíván venni, a Műveletet a támogatási kérelemben meghatározott módon megvalósítja, annak megvalósítása során együttműködik a többi Taggal, és a Konzorciumból csak abban az esetben lép ki, ha a támogatási okiratban és a jelen Megállapodásban vállalt kötelezettségeinek teljesítésére a jelen Megállapodás aláírását követően, neki fel nem róható okból beállott körülmény folytán nem képes.

7.2. Konzorciumi tagok cseréje - ideértve a támogatási kérelmet benyújtó konzorciumvezető személyét is -, új konzorciumi tag bevonása, konzorciumi tag kilépése akkor engedélyezhető, ha

1. nem változik a Művelet alapvető célja, és az továbbra is megfelel a Felhívás céljának,
2. a tagcsere, illetve a tagok számának bővülése esetén az új tag is megfelel a Felhívásban meghatározott valamennyi feltételnek és benyújtásra kerülnek a Kedvezményezettek számára előírt dokumentumok,
3. a konzorciumvezető kilépési szándéka esetén a kilépést megelőzően a konzorciumvezetői pozíció átadása megtörténik,
4. a tag kilépése esetén a tag igazolja, hogy a támogatási okiratban és a jelen Megállapodásban vállalt kötelezettségeinek teljesítésére a Megállapodás aláírását követően, neki fel nem róható okból beállott körülmény folytán nem képes,
5. kizárás esetén a konzorciumvezető igazolja, hogy a kizárással érintett tag tevékenysége, működése a Művelet megvalósítását pénzügyi, illetve szakmai szempontból veszélyezteti,
6. a tagcsere nélküli új tag bevonása indokolt.

7.3. A Konzorcium a konzorciumi tagok személyének változása esetén köteles a Felhívás 2.1. pontjában előírt tagsági összetétel fenntartására.

7.4. A Konzorciumvezető a Konzorciumból kizárja azt a Tagot, akinek tevékenysége, működése a Művelet megvalósítását akár pénzügyi, akár szakmai szempontból veszélyezteti.

A kizárás előtt a Konzorciumvezető köteles kikérni a Tagok véleményét. Az erről született írásos, Tagok által aláírt emlékeztetőt köteles megküldeni a Támogatónak.

7.5. Valamely Tag kilépése, kizárása vagy jogutód nélküli megszűnése nem eredményezi a jelen Megállapodás és a Konzorcium megszűnését, kivéve, ha ennek következtében a Tagok a támogatási okiratban és a jelen Megállapodásban vállalt kötelezettségeik teljesítésére nem képesek, és emiatt a támogatásról lemondanak.

7.6. Ha a kilépő vagy jogutód nélkül megszűnő Tag által vállalt kötelezettségeket a megmaradó Tagok nem tudják teljesíteni, új Tag bevonásáról határozhatnak. A belépő Tag csak olyan szervezet, illetve személy lehet, amely, illetve aki megfelel a felhívásban foglalt követelményeknek.

7.7. A Tag kilépése, illetve kizárása esetén köteles egyeztetést kezdeményezni a Konzorciumvezetővel a Művelet céljának elérése érdekében. A Konzorciumból kiváló Tag köteles a Konzorciumvezetőnek a kiválás időpontját megelőzően a rábízott anyagi eszközökkel és a Művelet kapcsán felmerült költségekkel hiánytalanul, tételesen írásban elszámolni, valamint az általa elvégzett tevékenységről és az elvállalt, de kiválásáig el nem végzett tevékenységekről beszámolni. Köteles továbbá a – a Megállapodás keretében esetlegesen – használatába kapott vagyontárgyat a Konzorciumvezetőnek haladéktalanul, ellenszolgáltatás nélkül visszaszolgáltatni. Az átadás-átvételről jegyzőkönyvet kell készíteni, amelyet a Konzorciumvezető, a kilépő Tag és az átvétellel érintett Tag ír alá.

A kilépő Tagot a kiválást követően is, a támogatási okirat megszűnéséig terheli a támogatási okiratban meghatározott dokumentum-megőrzési kötelezettség, ellenőrzés-tűrési kötelezettség, a kiválás időpontjáig megvalósult tevékenységekkel és benyújtott dokumentumokkal kapcsolatos jogkövetkezményekért való helytállás.

A kilépő Tag tulajdonába került, támogatásból vásárolt vagyont valamely Tag tulajdonába kell adni, illetve, ha ez nem lehetséges, vagy a Tagok ezt nem kívánják, a megmaradó Tagok ingyenes használatába kell adni. Ha az ingyenes használatba adás nem valósulhat meg, akkor a fejlesztés során létrejött vagyonra jutó támogatást a kilépő tag köteles visszafizetni a támogatási okiratban visszafizetésre meghatározottak szerint, az abban foglalt feltételekkel a Támogató részére.

7.8. Ha a 7.1 - 7.7. pontban foglalt jogok gyakorlása a jelen Megállapodás módosítását igényli, ahhoz a Támogató hozzájárulása szükséges. A hozzájárulást a támogatási okirat kedvezményezett általi módosítására előírt szabályok szerint kell kérelmezni a Támogatótól.

**8. A Megállapodás megszűnése és módosítása**

8.1. Jelen Megállapodás a támogatási okirat elválaszthatatlan részét képezi, és osztja annak jogi sorsát. Ennek értelmében a támogatási döntés visszavonása jelen Megállapodás megszűnését vonja maga után.

8.2. Jelen Megállapodás megszűnik, ha a Tagok száma a Felhívás 2.1. pontjában előírt minimális tagszám alá csökken.

8.3. A Megállapodás tartalma csak írásban módosítható, melyhez a Támogató hozzájárulása szükséges. A hozzájárulást a támogatási okiratban a támogatási okirat kedvezményezett általi módosítására előírt szabályok szerint kell kérelmezni a Támogatótól.

A Tagok adataiban bekövetkezett változások, így különösen székhely, bankszámlaszám, stb., nem igénylik a Megállapodás módosítását. Az adatok változásáról a Tagok haladéktalanul értesítik a Konzorciumvezetőt. A Konzorciumvezető ezekről a változásokról értesíti a monitoring és információs rendszeren keresztül a Támogatót, a KAP Vhr. 78.§-ának szabályai szerint.

8.4. A jogviszonyra és a Művelet megvalósítási kötelezettségére tekintettel a Tagok a felmondás jogát kizárják.

***9. A Tagok egyéb megállapodásai***

*A tagok a jelen minta által nem szabályozott kérdéseket is rendezhetnek azzal, hogy ezek nem lehetnek ellentétesek az 1-8. ponttal, illetve az 1-8. pontok és a záró rendelkezések nem törölhetők.*

**9/10. Záró rendelkezések[[2]](#footnote-2)**

9/10.1. Jelen Megállapodás … oldalon és … db eredeti példányban készült. A Megállapodás a támogatási okirat elválaszthatatlan részét képezi.

9/10.2. A jelen Megállapodás hatályba lépésének napja megegyezik a Tagok közül az utolsóként aláíró aláírásának napjával. A Konzorciumvezető a Megállapodás hatályba lépését követően, de legkésőbb az első kifizetési kérelem benyújtásával egyidejűleg a Megállapodást megküldi a Támogató részére.

9/10.3. Jelen Megállapodásban nem szabályozott kérdésekben a vonatkozó magyar jogszabályok rendelkezései az irányadók.

9/10.4. A Tagok képviseletében aláíró személyek kijelentik és cégkivonatukkal, aláírási címpéldányaikkal vagy egyéb képviseleti jogosultság igazolására alkalmas módon igazolják, hogy a jelen Megállapodás 2. pontjában feltüntetettek szerint jogosultak a Tag képviseletére, továbbá ennek alapján a jelen Megállapodás megkötésére és aláírására. Aláíró képviselők kijelentik továbbá, hogy a testületi szerveik részéről a jelen Megállapodás megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Tag részéről megakadályozná vagy bármiben korlátozná a jelen Megállapodás megkötését, és az abban foglalt kötelezettségek maradéktalan teljesítését.

A Tagok a Megállapodást átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

|  |  |  |
| --- | --- | --- |
| Konzorcium Vezetője..............................................Név..............................................SzervezetP.H.Aláírás dátuma:…………………………… | Konzorciumi Tag..............................................Név..............................................SzervezetP.H.Aláírás dátuma:………………………… | Konzorciumi Tag..............................................Név..............................................SzervezetP.H.Aláírás dátuma:…………………………… |

|  |  |  |  |
| --- | --- | --- | --- |
| Konzorciumi Tag..............................................Név..............................................SzervezetP.H.Aláírás dátuma:………………………… | Konzorciumi Tag..............................................Név..............................................SzervezetP.H.Aláírás dátuma:…………………………… | Konzorciumi Tag..............................................Név..............................................SzervezetP.H.Aláírás dátuma: …………………………. |   |

1. Itt részletezni kell a tulajdonjogokat, a használati jogokat, és egyéb esetleges jogokat. Az ingó/ingatlan/jogosultságokat a támogatási kérelemben szereplő részletezettséggel elegendő megadni. [↑](#footnote-ref-1)
2. Kérjük, a 9. pont alkalmazása függvényében kiválasztani a releváns fejezeti sorszámot. [↑](#footnote-ref-2)